ROZHODNUTIE KOMISIE
zo 16. decembra 2008,
ktorým sa mení a dopĺňa rozhodnutie 2006/410/ES, ktorým sa stanovujú sumy podľa článku 10 ods. 2, článku 143d a článku 143e nariadenia Rady (ES) č. 1782/2003, článku 4 ods. 1 nariadenia Rady (ES) č. 378/2007 a článku 23 ods. 2 nariadenia Rady (ES) č. 479/2008, ktoré sa poskytujú fondu EPFRV a ktoré sú k dispozícii na výdavky pre fond EPZF
(2008/955/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (1), a najmä na jeho článok 12 ods. 2 a ods. 3,
keďže:
(1)
V rozhodnutí Komisie 2006/410/ES (2) sa stanovujú sumy, ktoré sa podľa článku 10 ods. 2, článku 143d a 143e nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (3), podľa článku 4 ods. 1 nariadenia Rady (ES) č. 378/2007 (4), ktorým sa stanovujú pravidlá dobrovoľnej modulácie priamych platieb a podľa článku 23 ods. 2 nariadenia Rady (ES) č. 479/2008 z 29. apríla 2008 o spoločnej organizácii trhu s vínom (5) poskytujú fondu EPFRV ako aj dostupný čistý zostatok na výdavky EPZF.
(2)
Sumy týkajúce sa presunu finančných prostriedkov z podporných programov na pomoc odvetviu vinohradníctva a vinárstva do oblasti rozvoja vidieka, ktoré sú stanovené v článku 23 ods. 2 nariadenia (ES) č. 479/2008 a prílohách II a III k uvedenému nariadeniu, boli zmenené a doplnené nariadením Komisie (ES) č. 1246/2008 (6).
(3)
Rozhodnutie 2006/410/ES by sa preto malo zodpovedajúcim spôsobom zmeniť a doplniť,
ROZHODLA TAKTO:
Jediný článok
Príloha k rozhodnutiu 2006/410/ES sa nahrádza textom uvedeným v prílohe k tomuto rozhodnutiu.
V Bruseli 16. decembra 2008